Ιωάννης Πετρόχειλος

Ο Ιωάννης Πετρόχειλος (1900-1960) ήταν Έλληνας σπηλαιολόγος και ο θεμελιωτής της σπηλαιολογίας στην Ελλάδα.

Βίος
Ο Ιωάννης Πετρόχειλος γεννήθηκε στη Σμύρνη το 1900. Ήταν γιος των Κυθήριων  Στέφανου Πετρόχειλου και της Κατερίνας Στάη.Απότο 1917 άρχισε να ασχολείται με την ορειβασίαΣπούδασε μουσική και φυσικομαθηματικά στο Πανεπιστήμιο Αθηνών (1918-1921). Αρχικά διορίστηκε χημικός στους σιδηροδρόμους Πελοποννήσου (1922-1926) Εργάστηκε ως εκπαιδευτικός σε σχολεία της μέσης εκπαίδευσης,στα Κύθηρα και στην Άνδρο (1937-1943) και μετά  στην Ευαγγελική Σχολή της Νέας Σμύρνης.Τα έτη 1922-1926  διορίζεται χημικός, ως οργανωτής του χημείου των Σ.Π.Α.Π. Αφού έλαβε υποτροφία από το Υπουργείο Παιδείας έφυγε στη Γαλλία με σκοπό να σπουδάσει γεωλογία, γεωγραφία και ανθρωπολογία στο πανεπιστήμιο της Σορβόννης του Παρισιού.(1932-1936) Το 1950 ίδρυσε την Ελληνική Σπηλαιολογική Εταιρεία.στην οποία  χρημάτισε πρώτος της Πρόεδρος μέχρι το θάνατό του. Διετέλεσε Διευθυντής Υδρογεωλογίας στο Ινστιτούτο Γεωλογίας και Ερευνών Υπεδάφους. Διετέλεσε ιδρυτικό μέλος και πρώτος πρόεδρος της του Συνδέσμου Ελλήνων Ορειβατών Πέθανε στις 11 Φεβρουαρίου του 1960

Δημοσιεύσεις
Το 1935 εξέδωσε  τον «Χάρτη των Κυθήρων». Ακολούθησε το έργο του «Γεωτεκτονική» το 1937 . Το 1956 ολοκλήρωσε τις εργασίες του για την έκδοση του «Γεωλογικού Χάρτη Κυθήρων», ο οποίος εκδόθηκε το 1966 μετά το θάνατό του από το Ινστιτούτο Γεωλογικών και Μεταλλευτικών Ερευνών.
Το 1948 εκδίδει το βιβλίο του για την Ανόργανον και Οργανικήν Χημείαν
Δημοσίσευσε στο Δελτίο της Ελληνικής Σπηλαιολογικής Εταιρείας από το 1951 περιγραφές και μελέτες σπηλαίων. Παράλληλα με τις μελέτες του από το 1925 δημοσίευσε πλήθος άρθρων σε επιστημονικά και φυσιολατρικά περιοδικά.
Το 1980 η σύζυγός του Άννα δημοσίευσε την ποιητική συλλογή Οδοιπορώντας που ο σύζυγός της κρατούσε αδημοσίευτη.

Ερευνητικό έργο
Το 1937 άρχισε έρευνες σπηλαιολογικές στα Κύθηρα, όπου είχε διοριστεί ως εκπαιδευτικός,  ανακαλύπτοντας απολιθωμένο σκελετό ελέφαντα Το 1959 μελετά με τη σύζυγό του  το  σπήλαιο του Αγίου Ανδρέα Καστανιάς Βοιών. Επίσης  εξερευνά και ανασκάπτει κατόπιν εντολής του Ι.Γ.Ε.Υ. το σπήλαιο Κόκκινες Πέτρες Πετραλώνων Χαλκιδικής, όπου ανακαλύπτονται ίχνη (οστά και δόντια) από αρκούδα των σπηλαίων, λιονταριού, τίγρης, λύκου, ελαφιού. Πρώτος ο Ιωάννης Πετρόχειλος με τη σύζυγό του εντόπισαν σπηλαιόβιο έντομο της τάξης των Ορθοπτέρων, του γένους Δολιχοπόδων. Το είδος του έλαβε το όνομα  Πετροχειλόζι, από τους μελετητές βιοσπηλαιολόγους Lindberg και  Chopard  το  1953 προς τιμήν του ζεύγους των Ελλήνων σπηλαιολόγων.
Στην δεκαετία 1950-1960  πραγματοποίησε  έναν ευρύτατο κύκλο επιστημονικών εργασιών, όπως υδρολογικές μελέτες, μελέτες ύδρευσης 50 κοινοτήτων και της πόλης των Θηβών, κατολισθήσεων, μεταφοράς οικισμών, ενώ ερευνά με συναδέλφους του τη δυνατότητα δημιουργίας υπεδαφικού φράγματος στην κοίτη του Εύηνου ποταμού. Ασχολήθηκε με γεωτρήσεις εντός των Αθηνών (οδός Πατησίων, Νέα Ιωνία, σταθμός Λαρίσης) για την εξέταση του Αθηναϊκού υπεδάφους εν όψει του μητροπολιτικού σιδηροδρόμου Αθηνών.

Παραπομπές

Πηγές
 «Η ζωή και το έργο της Άννας και Γιάννη Πετροχείλου»
 «Γιάννης και Άννα Πετροχείλου, σπηλαιολόγοι»
 Κώστας Μαρδενισιάνος: «Συνοπτική περιγραφή της ιστορίας της σπηλαιολογίας στην Ελλάδα και του έργου της Ελληνικής Σπηλαιολογικής Εταιρείας»
 Ελληνική Σπηλαιολογική Εταιρεία - τμήμα Κρήτης 
 Ιωάννης Πετρόχειλος : Βιογραφικό σημείωμα, Δελτίον Ελληνικής Σπηλαιολογικής Εταιρείας, τόμ. 5 ,τχ. 5-6 (Ιανουάριος-Ιούνιος 1960), σελ. 104-110
 Ιωάννης Ιωάννου: «Ελληνική Σπηλαιολογική Εταρεία 1950-2000. Το ιστορικό της από σημειώσεις», Δελτίον Ελληνικής Σπηλαιολογικής Εταιρείας, τόμ. 22 (1995-2000), σσ. 13-52

Εξωτερικοί σύνδεσμοι 
Οι σπηλαιολόγοι Άννα Πετροχείλου και Ιωάννης Πετρόχειλος περιηγούνται στο εσωτερικό του σπηλαίου του Προφήτη Ηλία της Ριζούπολης 01/01/1964 - 31/01/1964

Έλληνες γεωλόγοι
Σπηλαιολόγοι